ai4bharat/Pralekha huggingface dataset:
وزیراعظم کا دفتر
وزیر اعظم نے گجرات حکومت میں بطور وزیر حلف لینے والے تمام لوگوں کو مبارکباد پیش کی
وزیر اعظم جناب نریندر مودی نے گجرات حکومت میں بطور وزیر حلف اٹھانے والے تمام لوگوں کو مبارکباد دی ہے۔
ایک ٹویٹ میں وزیر اعظم نے کہا:
”گجرات حکومت میں بطور وزیر حلف اٹھانے والے پارٹی کے تمام ساتھیوں کو مبارک باد۔ یہ وہ شاندار کارکن ہیں جنھوں نے عوامی خدمت اور ہماری پارٹی کے ترقیاتی ایجنڈے کو پھیلانے کے لیے اپنی زندگیاں وقف کر دی ہیں۔ ایک نتیجہ خیز دور اقتدار کے لیے مبارکباد۔“
وزارات ثقافت
ملک کی تقسیم کے وقت رونما ہوئے ہولناک واقعات کو یاد کرنے کے دن کے موقع پر کناٹ پلیس، نئی دہلی کے سنٹرل پارک میں ایک خاموش مارچ اور نمائش کا اہتمام کیا گیا
اب جب کہ ہم امرت کال میں داخل ہورہے ہیں، ملک کی تقسیم کے وقت رونما ہوئیں ہولناکیوں کو یاد کرنا لوگوں کو خاص طور پر نوجوانوں کو ملک کی تقسیم کے دوران لوگوں کو جس درد اور انتشار کا سامنا کرنا پڑا تھا اس سے جوڑنے کی ایک کوشش ہے۔ اس پس منظر میں حکومت ہند کی وزارت ثقافت ہندوستان بھر میں مختلف تقریبات اور پروگرام منعقد کرتی ہے۔ قومی سمینار، سمپوزیم، نمائشیں، خاموش مارچ، فلموں کی نمائش، ثقافتی پرفارمنس، اور کتابوں کی اشاعت اس سال کے کچھ اہم پروگرام ہیں۔ اس موقع کی مناسبت سے، آج شام نئی دہلی میں کناٹ پلیس کے سینٹرل پارک میں ایک نمائش اور خاموش مارچ کا اہتمام کیا گیا۔ تجارت و صنعت، امور صارفین اور ٹیکسٹائل کے وزیر جناب پیوش گوئل، مرکزی وزیر جناب اشونی چوبے؛ ثقافت اور قانون اور انصاف کے وزیر مملکت جناب ارجن رام وزیر؛ ثقافت اور امور خارجہ کی وزیر مملکت، محترمہ میناکشی لیکھی؛ سابق مرکزی وزیر صحت اور ممبر پارلیمنٹ جناب ہرش وردھن، شمال مشرقی دہلی کے رکن پارلیمنٹ جناب منوج تیواری اور شمال مغربی دہلی کے رکن پارلیمنٹ جناب ہنس راج ہنس بھی اس موقع پر موجود تھے۔ ان کے علاوہ آئی جی این سی اے کے ممبر سکریٹری ڈاکٹر سچیدانند جوشی، سمیت کئی معززین نے بھی اس پروگرام میں شرکت کی ۔
عام لوگوں اور سول سوسائٹی گروپس کی شمولیت کے ساتھ ہندوستان بھر میں خاموش مارچ نکالے گئے۔
وزیر اعظم جناب نریندر مودی نے 1947 میں ملک کی تقسیم کے دوران ہندوستانیوں کے مصائب اور قربانیوں کے بارے میں قوم کو یاد دہانی کرانے کے لیے ہر سال 14 اگست کو’’ملک کی تقسیم کے وقت رونما ہوئے ہولنکاک واقعات کو یاد کرنے کا دن‘‘قرار دیا ہے۔
اندرا گاندھی نیشنل سینٹر فار دی آرٹس کی طرف سےآئی سی ایچ آر  اور پارٹیشن میوزیم کے تعاون سے تیار کردہ نمائش وزارت ثقافت، حکومت ہند کی سرکاری ویب سائٹ https://amritmahotsav.nic.in/partition-horror-remembrance-day.htm پر دستیاب ہے۔ اسی نمائش کو یونیورسٹیوں، اداروں، سرکاری دفاتر، بینکوں، ڈاک خانوں، اسکولوں اور کالجوں نے طلبہ اور عام لوگوں کو فائدہ پہنچانے کے لیے اپنے احاطے میں ڈاؤن لوڈ اور انسٹال کیا تھا۔ یہ نمائش دہلی کے 16 اہم اور نمایاں مقامات پر لگائی گئی تھی۔
اگست 1947 میں ہندوستان سے انگریزوں کے اخراج پر، ہندوستان کو دو آزاد قومی ریاستوں میں تقسیم کیا گیا: ہندوستان اور پاکستان۔ تقسیم ہند نے پورے برصغیر ہند میں لاکھوں زندگیوں کو تباہ کر دیا تھا۔ اس دوران فسادات، بدامنی، تشدد، عداوت، عصمت دری، قتل و غارت، لوٹ مار، فاقہ کشی کے لاتعداد واقعات اور انسانی تاریخ کی سب سے بڑی جبری اجتماعی ہجرتیں تھیں جن کا دنیا نے مشاہدہ کیا ہے۔ لاکھوں لوگوں کو بے تحاشہ نقصان اٹھانا پڑا اوربھیانک دن اور راتوں کو جھیلنا پڑا۔ پنجاب اور بنگال ریاستوں نے تباہ کن فسادات کے نتائج کا سامنا کیا ہے جس میں ہزاروں جانیں گئیں اور لاکھوں لوگوں کی نفسیات میں انمٹ نقوش چھوڑ ے۔ ملک کی تقسیم کے نتیجے میں ہونے والے نقصانات اور صدمے آج تک محسوس کیے جا رہے ہیں۔
سماجی انصاف اور تفویض اختیارات کی وزارت
نائب صدر جمہوریہ ہند جناب ایم وینکیا نائیڈو نے آج ذہنی معذورین کو بااختیار بنانے کے قومی ادارے واقع سکندرآباد کا معائنہ کیا
نائب صدر جمہوریہ نے معذورین کی خاطر مبنی بر حق جامع معاشرہ سامنے لانے کے لئے معاشرے، نجی شعبے اور غیر سرکاری تنظیموں کے کردار پر زور دیا
انہوں نے سماجی انصاف اور تفویضِ اختیارات کی وزارت کی رہنمائی میں ذہنی معذورین کے حق میں فراہم کی جانے والی مختلف سرگرمیوں اور خدمات کی ستائش کی
بچوں میں خصوصی معذوری کے تعلق سے بیداری پیدا کرنے کی سخت ضرورت ہے: جناب ایم وینکیا نائیڈو
نائب صدر جمہوریہ ہند جناب ایم وینکیا نائیڈو نے آج ذہنی معذورین کو بااختیار بنانے کے قومی ادارے واقع سکندرآباد کا معائنہ کیا۔ ذہنی معذورین کو بااختیار بنانے کے قومی ادارے کے خصوصی بچوں نے ان کا استقبال کیا۔
انہوں نے نئے قائم کردہ کراس ڈسیبیلٹی ارلی انٹروینشن سنٹر اور اسپیشل ایجوکیشن سنٹر کا دورہ کیا جہاں ذہنی معذوری اور دیگر متعلقہ حالات کے شکار بچوں کو جامع باز آبادکاری، طبی اور تعلیمی خدمات فراہم کی جاتی ہے۔ انہوں نے ڈیجیٹل کلاس روموں اور ذہنی معذورین کو بااختیار بنانے کے قومی ادارے کی طرف سے فراہم کردہ مختلف خدمات کا جائزہ لیا۔
نائب صدر جمہوریہ نے مختلف سرگرمیوں اور خدمات کی تعریف کی جو سماجی انصاف اور بااختیار بنانے کی وزارت کی رہنمائی کے تحت ذہنی معذور اور نشو نما کی کمی والے لوگوں کے لئے فراہم کی جاتی ہیں۔
اپنے خطاب میں انہوں نے کہا کہ ان بچوں کے ساتھ کام کرنے والے اساتذہ اور عملہ اسے محض تنخواہ کی نوکری نہ سمجھیں بلکہ اسے قادرِ مطلق کی عطا کردہ نعمت سمجھیں جو مختلف صلاحیتوں کے حامل ان بچوں کا مستقبل سنوارنے کیلئے دی گئی ہے۔ انہوں نے اس بات پر زور دیا کہ ان بچوں میں جو خصوصی معذوریاں ہیں ان کے بارے میں بیداری پیدا کرنے اور معذوری سے متعلق غلط فہمیوں اور خفت کو دور کرنے کی سخت ضرورت ہے۔
انہوں نے یہ بھی خواہش ظاہر کی کہ ذہنی معذورین کو بااختیار بنانے کے قومی ادارے کو معذوری کے آغاز میں ہی اس کا جلد پتہ لگانے، شناخت کرنے اور روک تھام کے شعبے میں جدید تحقیق کرنے کیلئے سنٹر فار سیلولر اینڈ مالیکیولر بائیولوجی جیسی تنظیموں کے ساتھ تعاون کرنا چاہیے۔
انہوں نے معذورین کی خاطر حق پر مبنی جامع معاشرہ سامنے لانے کے لئے معاشرے، نجی شعبے اور غیر سرکاری تنظیموں کے کردار پر بھی زور دیا۔ انہوں نے ملک بھر میں سب کیلئےقابل رسائی عوامی عمارات کی اہمیت کو بھی اجاگر کیا تاکہ معذورین آزادانہ زندگی گزار سکیں اور کسی بھی عام شہری کی طرح تمام سہولیات تک ان کی رسائی ہو سکے۔
جناب ایم وینکیا نائیڈو نے اے ڈی آئی پی اسکیم کے تحت شناخت شدہ اہل مستحقین میں امدادی وسائل اور معاون آلات جیسے ٹیچنگ لرننگ میٹریل کٹس، وہیل چیئرز، سماعت کے آلات اور مصنوعی اعضاء تقسیم کئے۔
نائب صدر جمہوریہ نے ذہنی معذورین کو بااختیار بنانے کے قومی ادارے اور اس کے عملے کو ذہنی طور پرمعذور لوگوں کو شاندار خدمات فراہم کرنے پر مبارکباد دی اور فکلٹی، اساتذہ اور عملے کے ارکان سے اپیل کی کہ وہ خصوصی بچوں کی دیکھ بھال کے لئے نئے جوش اور جذبے کے ساتھ کام کریں۔
صحت اور خاندانی بہبود کی وزارت
ہندوستان میں کووڈ-19 ٹیکہ کاری کی مجموعی تعداد 87کروڑ کے نشانے کے پار
گزشتہ چوبیس گھنٹوں کے دوران 1.02 کروڑ سے زیادہ افراد کو ویکسین لگائے گئے
سردست صحت یابی کی شرح 97.81 فیصد ہے جو مارچ 2020کے بعد سے سب سے زیادہ
گزشتہ چوبیس گھنٹوں کے دوران 18,795 نئے معاملات درج کئے گئے، 201 دنوں کے بعد نئے معاملوں کی یومیہ تعداد 20000 ہزار سے کم
ہندوستان میں زیر علاج مریضوں کی کل تعداد  ہے جو کہ کل کیسوں کی مجموعی تعداد کا0.87فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 95 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 1,02,22,525 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 87 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 84,62,957 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,72,006
|
|
دوسری خوراک
|
|
88,53,567
|
|
صف اول کے صحت کارکنان
|
|
پہلی خوراک
|
|
1,83,50,151
|
|
دوسری خوراک
|
|
1,48,83,125
|
|
18 سال سے 44 سال تک کی عمر کے افراد
|
|
پہلی خوراک
|
|
35,28,56,642
|
|
دوسری خوراک
|
|
7,71,77,130
|
|
45 سال سے 59 سال تک کی عمر کے افراد
|
|
پہلی خوراک
|
|
15,76,57,008
|
|
دوسری خوراک
|
|
7,49,24,270
|
|
60 سال سے زیادہ عمر کے افراد
|
|
پہلی خوراک
|
|
10,03,78,855
|
|
دوسری خوراک
|
|
5,52,55,882
|
|
میزان
|
|
87,07,08,636
گزشتہ چوبیس گھنٹوں کے دوران 26,030 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,29,58,002 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 97.81 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 93دنوں سے اسی رجحان کی خبریں موصول ہوتی رہی ہے۔
بھارت میں 201 دنوں کے بعد 20000 ہزار سے کم یومیہ نئے معاملے درج کئے گئے۔گزشتہ چوبیس گھنٹوں کے دوران 18,795 نئے معاملات درج کئے گئے۔
اس وقت زیر علاج مریضوں کی کل تعداد 2,92,206 ہےجو کہ ملک کے کل متاثرہ معاملوں کا 0.87 فیصد ہے۔ مارچ 2020 کے بعدسے مریضوں کی یہ سب سے کم تعداد ہے۔
ملک بھر میں نمونوں کی جانچ کی تعداد میں برابر اضافہ کیاجارہا ہے۔گزشتہ چوبیس گھنٹوں کے دوران 13,21,780 ٹیسٹ کئے گئے۔
ہندوستان میں اب تک مجموعی طور پر 56.57 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.88 فیصد رہی۔جو کہ اس وقت گزشتہ 95 دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.42فیصد ہے۔ یومیہ مثبت معاملات کی شرح لگاتار29 دنوں سے 3 فیصد سے نیچے رہی ہے اور لگاتار 112 دن سے 5 فیصد سے نیچے رہی ہے۔
بندرگاہوں، جہاز رانی اور آبی راستوں کی وزارت
جہاز رانی کے وزیر نے کولکاتہ پورٹ سے چٹو گرام پورٹ ہوتے ہوئے اگرتلہ کیلئے اولین کنٹینر بحری جہاز روانہ کیا
بھارت کے بحری شعبے اور بھارت کی اقتصادی ترقی کے سلسلے میں یہ ایک تاریخی موقع ہے
نئی دلی، 16جولائی، جہاز رانی کے وزیر مملکت ، جناب من سنکھ منڈاویہ نے آج کولکاتہ سے بنگلہ دیش کے چٹوگرام کے راستے اگرتلہ جانے والے کنٹینر شپ یا بحری جہاز کو ایک مجازی تقریب کے دوران جھنڈی دکھا کررخصت کیا۔ یہ قدم چٹوگرام اور مونگلہ بندر گاہوں کو بھارت کے ٹرانزٹ کارگو کو بنگلہ دیش ہو کرارسال کرنے کے معاہدے کے تحت اٹھایا گیا ہے۔
اس موقع پر اظہار خیال کرتے ہوئے جناب من سکھ منڈاویہ نے کہا کہ یہ روٹ دونوں ممالک کے لئے نئےمواقع کا دروازہ کھولے گا۔ یہ شمال-مشرقی خطے کو بنگلہ دیش کےذریعے ایک متبادل اور مختصر راستہ بھی فراہم کرے گا۔ جناب منڈاویہ نے کہا کہ یہ ایک تاریخی قدم ہے اور اس کے توسط سے چٹو گرام اور منگولہ پورٹ کا استعمال بھارت کے ٹرانزٹ کارگو کے نقل وحمل کیلئے کیا جا سکے گا۔ یہ بھارت-بنگلہ دیش بحری تعلقات میں بھی ایک نیا باب ہوگا۔
مذکورہ کنٹینر بحری جہاز میں 2 ٹی ای یو بار کئے گئے ہیں، جن میں ٹی ایم ٹی فولاد سلاخیں بھری ہوئی ہیں، جو مغربی تریپورہ ضلع کے لئے ہیں اور 2 ٹی ای یو ایسے ہیں، جن میں کریم گنج ، آسام کے لئے دالیں بار کی گئی ہیں۔ چٹو گرام پہنچنے کے بعد یہ تمام تر سازوسامان بنگلہ دیشی ٹرکوں کےذریعے اگرتلہ بھیجا جائے گا۔
اس آزمائشی سفر میں وہ کوششیں نمایاں ہوں گی، جو طرفین بنگلہ دیش اور شمال مشرقی بھارتی ریاستوں کے مابین کنکٹی ویٹی کو مستحکم بنانے کے لئے کرتے رہے ہیں۔ یہ تمام تر کوششیں اعلیٰ سطحوں پر دونوں ممالک کے مابین قائم کی گئی افہام و تفہیم کے نتیجے میں بارآور ہوئی ہیں۔ وزیراعظم شیخ حسینہ ماہ اکتوبر 2019 میں بھارت کے دورے پر آئی تھیں اور اسی وقت سازوسامان کو بھارت سے بھیجنے کے لئے معیاری آپریٹنگ ضوابط طے پائے تھے اور چٹو گرام اور مونگلہ پورٹس کو اس کے لئے نشان زد کیاگیا تھا۔
اس نقل و حمل سے بھارت اور بنگلہ دیش کے مابین طویل المدت شراکت داری کو بھی استحکام حاصل ہوگا۔اس سے بھارت کے لئے ہر لحاظ سے مفید پوزیشن میں مال بھیجنے میں صرف ہونے والا وقت اور فاصلہ دونوں کم ہوگا اور دونوں معیشتوں کے لئے مفید ہوگا۔ بنگلہ دیش کے لئے روزگار کی فراہمی، لاجسٹکل سیکٹر میں سرمایہ کاری، افزوں کاروباری خدمات اور مالیاتی آمدنی اضافی فوائد حاصل ہوں گے۔بنگلہ دیشی بحری جہاز اور ٹرکوں کا استعمال بھارتی کارگو کو آگے لے جانے کے لئے کیا جائے گا۔
بھارت اور بنگلہ دیش نے بحری جہاز رانی اور اندرون ملک آبی راستوں کے تجارت میں حالیہ برسوں میں باہمی تعاون میں اضافہ کیا ہے۔ اندرون ملک آبی نقل و حمل اور تجارت کے سلسلے میں طے پائے معاہدے کے تحت جو موجودہ 6 پورٹس آف کال کے علاوہ ہیں، دونوں ملکوں میں مزید 5 مقامات کا اضافہ کیا گیا ہے۔ ایک مفاہمتی عرضداشت کے تحت اندرون ملک آبی راستوں کی گاد صاف کرنے پر اتفاق کیا گیا ہے، جس پر دونوں ممالک نے اپنے دستخط کئے ہیں۔ اس کے تحت بنگلہ دیش کے آبی راستوں کو ترقی دی جائے گی اور حکومت ہند پروجیکٹ کے 80فیصد مصارف برداشت کرے گی اور بقیہ مصارف بنگلہ دیش کی حکومت برداشت کرے گی۔ دونوں ممالک کے مابین بحری جہازوں کی خدمت بھی شروع ہوئی ہے، جس سے سیاحت اور عوام سے عوام کے مابین روبط کو فروغ حاصل ہوگا۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 219.62 کروڑ  ٹیکے لگائے جاچکے ہیں
پچھلے 24 گھنٹے میں 1,72,838 ٹیکے لگائے گئے
سردست بھارت میں 18,802 مریض زیر علاج ہیں
زیر علاج مریضوں کی شرح فی الحال 0.04 فیصد ہے
شفایابی کی شرح فی الحال98.77 فیصد ہے
گذشتہ 24 گھنٹوں کے دوران 2,161 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,41,02,852 ہوگئی ہے
گزشتہ 24 گھنٹے میں 1,574نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 90 کروڑ 07 لاکھ ٹیسٹ کئے جاچکے ہیں؛ گذشتہ 24 گھنٹوں میں 1,65,901 ٹیسٹ کئے گئے
الیکٹرانکس اور اطلاعات تکنالوجی کی وزارت
آئی ٹی کے وزیر جناب اشونی وشنو کے اسٹارٹ اَپس کے لئے سمردھ اسکیم کے ویژن کا آغاز
پروگرام کا مقصد ملک میں اسٹارٹ اَپ ماحول میں تیزی لانا ہے
نئی دلّی ، 25 اگست / وزیر اعظم نریندر مودی نے 15 اگست ، 2021 ء کو یومِ آزادی کی اپنی تقریر میں ، اِس بات کو اجاگر کرتے ہوئے کہ حکومت کو ملک میں اسٹارٹ اَپ کے ماحول کو پوری دنیا میں سب سے بہتر بنانے کے لئے مسلسل کوششیں کرنے کی ضرورت ہے ، کہا تھا کہ اسٹارٹ اَپ ہمارے ملک میں نئے قسم کے دولت پیدا کرنے والے ہیں ۔ وزیر اعظم کے اِس ویژن کو الیکٹرانک اور اطلاعاتی ٹیکنا لوجی کے وزیر جناب اشونی ویشنو نے حال ہی میں زور دیتے ہوئے کہا کہ حکومت اسٹارٹ اَپس اور چھوٹے صنعت کاروں کو سب سے زیادہ چیلنج بھرے مرحلے میں مدد کرے گی ۔ انہوں نے یہ بھی کہا کہ 1.3 کھرب لوگوں کی خدمت کے لئے بھارت قابل قدر سطحوں پر ایک نیٹ ورک قائم کرے گا ۔
سمردھ اسکیم کے آغاز پر اظہارِ خیال کرتے ہوئے جناب ویشنو نے کہا کہ یہ اقدام نہ صرف اسٹارٹ اَپس کو فنڈ کی مدد فراہم کرے گا بلکہ ہنر مندی کو بھی ساتھ لائے گا ، جس سے انہیں کامیاب ہونے میں مدد ملے گی ۔ وزیر اعظم کے ویژن کو دہراتے ہوئے ، انہوں نے کہا کہ ٹیکنا لوجی اور نو جوانوں کی توانائی جامع ترقی کے لئے ایک عظیم توانائی کا وسیلہ ہے ۔
وزیر موصوف نے مزید کہا کہ آج ہمارا سماج ، جہاں کھڑا ہے ، وہاں نئی خدمات ، نئی مصنوعات کی وسیع ضرورت ہے تاکہ سماج کے محروم طبقے کی زندگی کو بہتر بنایا جا سکے ۔ انہوں نے کہا کہ ٹیکنا لوجی ،اُن لوگوں تک پہنچنے کے لئے ، جنہیں اِس کی ضرورت ہے ، ایک اہم رول ادا کرسکتی ہے۔ انہوں نے کہا کہ روایتی اور نئے زمانے کی صنعتوں میں روز گار ہماری حکومت کا ایک مشن ہے اور یہ وزیر اعظم نریندر مودی کا بھی مشن ہے ۔ سمردھ جیسے اقدامات اور اسکیمیں ،اِس ویژن کو نافذ کرنے میں مدد کریں گے ۔
اسکیم کے آغاز پر اظہارِخیال کرتے ہوئے ایم ای آئی ٹی وائی کے سکریٹری اجے پرکاش ساہنی نے کہا کہ سمردھ اسکیم سے اسٹارٹ اَپس میں تیزی آئے گی اور یہ اسٹارٹ اَپس کو فنڈنگ کی مدد فراہم کرے گی ۔ یہ اسکیم اسٹارٹ اَپس برادری میں اعتماد پیدا کرنے کے سفر میں ایک اہم سنگِ میل ہے ۔
سمردھ پروگرام صارفین سے رابطے ، سرمایہ کاروں سے رابطے اور بین الاقوامی لین دین کے لئے اگلے تین سال کے دوران 300 اسٹارٹ اَپس کو مدد فراہم کرے گا ۔ اس کے علاوہ ، 40 لاکھ روپئے تک کی سرمایہ کاری میں مدد کی جائے گی ۔ا س پروگرام کا مقصد بھارتی اسٹارٹ اَپ کے فروغ میں اضافہ کرنا ہے ، جس میں 63 یونیکورن ابھر کر آئے ہیں اور اب بھارت 168 ارب امریکی ڈالر کی قدر کے ساتھ پوری دنیا میں تیسرا سب سے بڑا یونیکورن مرکز بن گیا ہے ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 8272
(Visitor Counter : 161
اقلیتی امور کی وزارتت
سفر حج پر جی ایس ٹی میں کٹوتی سے ہوائی جہاز کے کرائے میں خاطر خواہ کمی آئے گی
مرکزی وزیر مختار عباس نقوی نے حج ڈویژن کے نئے آفس کمپلیکس کاافتتاح کیا
نئی دہلی،16جنوری/ اقلیتی امور کے مرکزی وزیر جناب مختار عباس نقوی نے آج کہا ہے کہ آزادی کے بعد پہلی مرتبہ ہندوستان سے 23 سو سے زیادہ مسلم خواتین 2019 میں محرم کے بغیر حج کا فریضہ ادا کریں گی۔نئی دہلی میں آر کے پورم میں اقلیتی امور کی وزارت کے حج ڈویژن کے نئے آفس کمپلیکس کا افتتاح کرتے ہوئے جناب نقوی نے کہا کہ ملک کے مختلف حصوں میں 2 ہزار 340 مسلم خواتین نے محرم کے بغیر 2019 کے حج کے لئے درخواستیں دی ہیں اور وزیراعظم جناب نریندر مودی کی ہدایات پر اس سال بھی اقلیتی امور کی وزارت نے قرعہ اندازی کے بغیر حج کے لئے ان مسلم خواتین کو بھیجنے کاانتظام کیا ہے۔
انہوں نے کہا کہ پہلی بار مرکز کی حکومت نے پچھلے سال محرم کے بغیر حج کے لئے جانے والی مسلم خواتین پر پابندی ہٹا لی تھی۔جس کے نتیجے میں 2018 کے حج کے دوران تقریباً ایک ہزار 300 بھارتی مسلم خواتین نے کسی مرد ساتھی کے بغیر  حج کا فریضہ ادا کیاتھا۔ انہیں قرعہ اندازی سے مستثنیٰ رکھاگیا تھا۔ انہوں نے کہا کہ 2019 کے حج کے لئے تقریباً 2 لاکھ 67 ہزار 902 درخواستیں آن لائن تھیں۔جن میں سے ایک لاکھ 64 ہزار 902 درخواستیں آن لائن تھیں۔
جناب نقوی نے کہا کہ آزادی کے بعد پہلی مرتبہ ہندوستان سے ایک ریکارڈ تعداد میں مسلمانوں نے 2018 میں حج کا فریضہ ادا کیا اور وہ بھی کسی سبسڈی کے بغیر۔ قابل ذکر ہے کہ 2018 میں ہندوستان سے ایک لاکھ 75 ہزار 25 مسلمانوں نے حج کا فریضہ ادا کیا تھا جو کہ ایک ریکارڈ ہے جب کہ ان میں تقریباً 48 فیصد خواتین شامل تھیں۔
وزیرموصوف نے کہا کہ سفر حج پر جی ایس ٹی میں کٹوتی 18 فیصد گھٹا کر 5 فیصد کردی گئی ہے۔ جو اس بات کو یقینی بنائے گا کہ 2019 کے حج کے دوران عازمین حج کی جانب سے 113 کروڑ روپے کی بچت کی جاسکے گی۔ سفر حج پر جی ایس ٹی میں کٹوتی مختلف ایمبارکیشن پوائنٹس سے ہوائی کرائے میں قابل قدر کمی کو یقینی بنائے گا۔ اس سال سری نگر سے ہوائی کرایہ 11377.07 روپے تک کم ہوجائے گا۔ احمد آباد سے ہوائی کرایہ 7305.95 اورنگ آباد سے 9373.68 روپے، دہلی سے 7967.62 روپے،گیا سے 11027.85 روپے، گوہاٹی سے 13049.63 روپے، رانچی سے 11946.84 روپے، کولکتہ سے 9787.22 روپے، حیدرآباد سے 27204.87 روپے کم ہوجائے گا۔
جناب نقوی نے کہا کہ حج کے عمل کو مکمل طور پر آن لائن ڈیجیٹل بنانے سے حج کے پورے عمل کو شفاف اور عازمین کے حق میں بنانے میں کافی مدد ملی ہے۔ اقلیتی امور کی وزارت نے سعودی عرب کے قونصل خانہ ہندوستان کی حج کمیٹی اور دیگر متعلقہ ایجنسیوں کے اشتراک سے2019 کے حج کی تیاریاں مکمل کرلی ہیں۔ اس نے اپنے پروگرام سے تین ماہ پہلے یہ تیاریاں مکمل کی ہیں۔ تاکہ عازمین حج کے لئے اس حج کو اور زیادہ آرام دہ اور آسان بنایا جاسکے۔
امور صارفین، خوراک اور عوامی تقسیم کی وزارت
پچھلے سیزن کے مقابلے اس مرتبہ دھان کی خریداری میں 16 فیصد سے زیادہ کا اضافہ
خریف کے موسم میں سرکاری خریداری میں 130.47 لاکھ کسانوں کو فائدہ پہنچا
ربیع کے موسم میں سرکاری خریداری سے 49.20 لاکھ کسانوں کو فائدہ ہوا
خریف کے موجودہ سیزن 21-2020 کے دوران 5 ستمبر 2021 تک دھان کی خریداری 889.62 ایل ایم ٹی  ہوئی ہے جبکہ پچھلے سال یہ خریداری 764.39 ایل ایم ٹی کی گئی تھی ۔
اس سے ایم ایس پی پر 167960.77 کروڑ روپے کی لاگت سے کے ایم ایس کی خریداری کی گئی جس سے تقریباً 130.47 لاکھ کسانوں کو فائدہ پہنچا ہے ۔ دھان کی خریداری کے ایم ایس 20-2019 کے دوران 773.45 ایل ایم ٹی تک پہنچ گئی ہے جو اب تک کی سب سے زیادہ تعداد ہے ۔
اس سے ایم ایس پی 22-2021 کے دوران گندم کی خریداری والی ریاستوں میں اب تک  گندم کی 433.44 ایم ایل ٹی کی تعداد خرید کی جا چکی ہے  جبکہ پچھلے سال یہ خریداری389.93 ایل ایم ٹی ریکارڈ کی گئی تھی ۔
آر ایم ایس کی جاری خریداری کے دوران ایم ایس پی پر 85603.57 کروڑ روپے کی لاگت سے خریداری کی گئی ہے جس سے 49.20 لاکھ کسانوں کو فائدہ پہنچا ہے۔
21-2020 کے فصل کے سال کے دوران، جس میں خریف 21-2020 اور ربیع 2021 اور موسم گرما کا 2021 کا سیزن شامل ہے، حکومت نے بااختیار ایجنسیوں کے زریعہ 6742.51 کروڑ روپے کی لاگت سے 1199713.15 ایم ٹی دالیں اور تلہن کی خریداری کی گئی جس سے تمل ناڈو، کرناٹک ، آندھر پردیش ، مدھیہ پردیش ، مہاراشٹر،گجرات، اتر پردیش، تلنگانہ ، ہریانہ ، اوڈیشہ اور راجستھان میں 5 ستمبر 2021 تک 702368 کسانو ں کو فائدہ ہوا ہے ۔
خریف مارکیٹنگ سیزن  22-2021 کے سیزن میں تازہ فصلوں کے جلد آنے کی امید ہے کرناٹک ریاست سے موصولہ تجویز کی بنیاد پر کے ایم ایس 22-2021 کے دوران امدادی قیمت اسکیم ، پی ایس ایس کے تحت 40000 میٹرک ٹن دالوں کی خریداری کی منظوری دی گئی ہے ۔ پی ایس ایس کے تحت دوسری ریاستوں میں بھی دالوں ، تلہن اور ناریل کی خریداری کی تجویز کو منظوری دی جائے گی ۔ تاکہ ایم اے کیو گریڈ کی فصلوں کی مقررہ ایم ایس پی یہ خریداری براہ راست رجسٹرڈ کسانوں سے کی جا سکے ۔ یہ خریداری ایم ایس پی پر اس وقت کی جائے گی جبکہ متعلقہ ریاستوں /یو ٹی میں مارکیٹ کی قیمت ایم ایس پی سے کم ہے۔
22-2021 کے سیزن کے لئے تمل ناڈو سے 51000 ایم ٹی کوپرا  کی خریداری کی منظوری دی گئی ہے جبکہ 5 ستمبر 2021 تک تمل ناڈو میں 8.30 ایم ٹی کی ایم ایس پی پر 0.09 کروڑ روپے کی لاگت سے خریداری کی گئی ہے جس سے 36 کسانوں کو فائدہ پہنچا ہے ۔
متعلقہ ریاستوں مرکز کے زیر انتظام علاقوں میں سرکاری خریداری کے لئے تیاریاں کی جا رہی ہیں تاکہ دالوں اور تلہن کی کے ایم ایس 22-2021 کی فصلوں کی آمد کی بنیاد پر متعلقہ ریاستوں کے ذریعہ مقرر کی جانے والی تاریخ سے خریداری شروع کی جا سکے۔
وزیراعظم کا دفتر
وزیر اعظم نے گرو نانک کے پرکاش پورب پر عوام کو مبارکباد دی ہے
نئی لّی ، 30 نومبر / وزیر اعظم جناب نریندر مودی نے شری گرو نانک دیو جی کے پرکاش پورب کے موقع پر عوام کو مبارکباد دی ہے ۔
وزیر اعظم نے ایک ٹوئیٹ میں کہا ہے کہ ‘‘ میں گرو نانک دیو جی کے پرکاش پورب پر ، اُن کے آگے مستک جھکاتا ہوں ۔ میری پراتھنا ہے کہ اُن کے خیالات ہمیں سماج کی سیوا کی ترغیب دیتے رہیں اور ایک بہتر دنیا کو یقینی بنائیں ’’ ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7674
(
سماجی انصاف اور تفویض اختیارات کی وزارت
درج فہرست ذات اور درج فہرست قبائل کے لوگوں پر ہونے والے مظالم کے خلاف ایک قومی ہیلپ لائن کا کل افتتاح
سماجی انصاف اور تفویض اختیارات کی وزارت کے ذریعہ وضع کی گئی اس ہیلپ لائن کا مقصد درج فہرست ذات اور درج فہرست قبائل   ایکٹ، 1989 کے مناسب نفاذ کو یقینی بنانا ہے
یہ ہیلپ لائن پورے ملک میں ساتوں دن ہر وقت ٹول فری نمبر پر’’14566‘‘ دستیاب ہوگی
ہر شکایت کا ایف آئی آر کی شکل میں رجسٹریشن کو یقینی بنانے والا یہ نظام ہندی، انگریزی اور علاقائی زبانوں میں دستیاب ہوگا
سماجی انصاف اور تفویض اختیارات کی وزارت درج فہرست ذات اور درج فہرست قبائل   ایکٹ، 1989 کے مناسب نفاذ کو یقینی بنانے کے مقصد سے 13 دسمبر ،2021 کو ظلم و زیادتی کے خلاف قومی ہیلپ لائن  کا افتتاح کرے گی۔ درج فہرست ذات اور درج فہرست قبائل  پی او اے ایکٹ، 1989 کو دیگر باتوں کے ساتھ ساتھ، درج فہرست ذات اور درج فہرست قبائل کے لوگوں پر ہونے والے مظالم کی روک تھام کو مدنظررکھتے ہوئے وضع کیا گیا تھا ۔
ظلم و زیادتی کے خلاف قومی ہیلپ لائن  پورے ملک میں سات روز ہر وقت ٹول فری نمبر ’’14566‘‘ پر دستیاب ہوگی۔ ملک بھر میں کہیں سے بھی کسی بھی ٹیلی کام آپریٹر کے کسی بھی موبائل یا لینڈلائن نمبر سے وائس کال کے ذریعہ اس ہیلپ لائن سے مدد لی جاسکتی ہے۔ یہ سہولت ہندی ، انگریزی اور علاقائی زبانوں میں دستیاب ہوگی۔ اس کا موبائل اپلی کیشن بھی دستیاب ہوگا۔
اس ہیلپ لائن کا مقصد امتیازی سلوک کو ختم کرنا اور سبھی کو تحفظ فراہم کے لیے قوانین کے ضابطوں کے سلسلے میں بیداری کو فروغ دینا ہے۔ یہ سسٹم یقینی کرے گا کہ ہر شکایت ایف آئی آر کی شکل میں رجسٹرڈ ہو، ہر شکایت کنندہ کو راحت ملے، عدالت سے فیصلہ حاصل کرنے کرنے کے لئے دائر سبھی چارج شیٹ پر مقدمہ چلایا جائے اور یہ سب ایکٹ میں دی گئی مقررہ وقت کے اندر کیا جائے۔
ایک ویب پر مبنی رضاکار پورٹل کے طور پر دستیاب، مظالم کے خلاف قومی ہیلپ لائن شہری حقوق کا تحفظ  ایکٹ، 1955 اور ا س کے ضوابط کے بارے میں بھی بیداری کو فروغ دے گا۔
پی سی آر ایکٹ، 1955 اور پی او اے ایکٹ، 1989 پر عمل درآمد نہ ہونے کی صورت میں متاثرہ/شکایت کنندہ/ این جی او سے موصول ہونے والی ہر شکایت کے لئے ڈاکٹ نمبر دیا جائے گا۔ شکایت کے اسٹیٹس کو شکایت کنندہ/ این جی او کے ذریعہ آن لائن دیکھا جاسکے گا۔
کسی بھی طرح کی پوچھ گچھ کے جواب ہندی، انگریزی ا ور علاقائی زبان میں آئی وی آر یا آپریٹر کے ذریعہ دیئے جائیں گے۔
اس قومی ہیلپ لائن میں سنگل پوائنٹ رابطہ کے تصور کو اپنایا گیا ہے اور اس میں فیڈبیک سسٹم بھی دستیاب ہے۔